JY LEES NOU 7de Laan dalk van die lug af
Daar's 'n kans dat die geliefde SABC 2-sepie 7de Laan, wat al vir 16 jaar in kykers se sitkamers kuier, Maandag van die lug af gaan wees.
Die produksiehuis dek self sedert Augustus die onkoste van dié sepie. 7de Laan se kontrak loop in 'n jaarsiklus en word elke jaar Augustus hernu, maar dit het nog nie dié jaar gebeur nie. Dit dwing die vervaardigers om self die produksiekoste te dra.
"Omdat ons nog nie 'n kontrak gekry het nie, het ons materiaal teruggehou. Die SABC2 het net genoeg episodes om uit te saai tot en met eerskomende Vrydag, 21 Oktober. Sou ons nie teen Maandag 'n getekende kontrak vanaf die SABC ontvang nie, sal ons nie beeldmateriaal verskaf aan die kanaal nie en daar sal dan dus geen episode wees om uit te saai nie," vertel Rosa-Mari Erasmus die publisiteitsbeampte van 7de Laan.
Vreemd genoeg was daar nie oorspronklik 'n Oubaas, Dezi, Paula, Bart of Emma nie. Charmaine is die eerste karakter met wie ons in die eerste toneel van die eerste episode in 2000 kennis gemaak het. Sy het die deur van Oppiekoffie oopgesluit.
FOTO 7de Laan Jan-Hendrik (Waldemar Schultz) en Dezi (Elma Postma)
Aanvanklik is die sepie net een keer per week op 'n Dinsdagaand uitgesaai. Toe word dit twee keer, Dinsdag- en Donderdagaand. En 'n kort rukkie later sommer elke dag van die week, van Maandag tot Vrydag.
7de Laan se kykertalle wissel tussen een en twee miljoen per episode, volgens TVSA.com - steeds die hoogste in sy genre in Afrikaans. Dis naas Generations die gewildste sepie in Suid-Afrika.
Met 7de Laan se 10de verjaardag het SARIE die mylpaal saam gevier en eksklusief die voorbladfoto en storie gedoen vir die Mei 2010-uitgawe. Binne was 'n foto-essay oor 14 bladsye met foto's van 19 van die sterre.
FOTO 7de Laan Wilmien (Nina Swart) en Zac (Robert Bester)
FOTO 7de Laan Paula (Diaan Lawrenson) en Altus (Heino Schmitt)
Soos alle TV-programme beleef 7de Laan ook seisoene van hoogte- en laagtepunte. Dis in, dis uit ... Daar is nou weer vernuwing in die Laan, want die nuwe gesin is van 6 Junie af stelselmatig aan ons bekend gestel. Die mediabekendstelling van die gesin het oor alle platforms aandag getrek en op SARIE.com is die storie deur duisende mense gelees.
Die nuwe patriarg op stel, David Rees, sê: "Dit is lekker om in Afrikaans te werk. Ek kry nou weer skoenlappers in my maag. Adrenalien! Ek het nie besef die akteurs hier by die Laan het so baie adrenalien nie. En ek is verslaaf aan adrenalien." Die Welmans
Die oorspronklike musiek van die openingstoneel is geskryf deur Louis van Rensburg, en die beeldmateriaal is in die strate van Melville, Johannesburg, geskiet. Die 2015-openingsmusiek is deur Joe Niemand en die beeldmateriaal is deels in Parkview, Johannesburg, afgeneem. Leon de Lange (Dawid Minnaar)